|  |
| --- |
| **IV. OSNOVNA ŠKOLA BJELOVAR šk.god. 2019./2020.****ELEMENTI I KRITERIJI OCJENJIVANJA I PRAĆENJA UČENIKA****IZ MATEMATIKE (140 sati godišnje)****Učitelji: Blaženka Rac, Miran Kapelac, Mladen Đurić, Tajana Berić** |
| Elementi vrednovanja u nastavnome predmetu Matematika jesu:***1. Usvojenost znanja i vještina:***– opisuje matematičke pojmove– odabire odgovarajuće i matematički ispravne procedure te ih provodi– provjerava ispravnost matematičkih postupaka i utvrđuje smislenost rezultata– upotrebljava i povezuje matematičke koncepte.***2. Matematička komunikacija:***– koristi se odgovarajućim matematičkim jezikom (standardni matematički simboli, zapisi i terminologija) pri usmenome i pisanome izražavanju– koristi se odgovarajućim matematičkim prikazima za predstavljanje podataka– prelazi između različitih matematičkih prikaza– svoje razmišljanje iznosi cjelovitim, suvislim i sažetim matematičkim rečenicama– postavlja pitanja i odgovara na pitanja koja nadilaze opseg izvorno postavljenoga pitanja– organizira informacije u logičku strukturu– primjereno se koristi tehnologijom.***3. Rješavanje problema:***– prepoznaje relevantne elemente problema i naslućuje metode rješavanja– uspješno primjenjuje odabranu matematičku metodu pri rješavanju problema– modelira matematičkim zakonitostima problemske situacije uz raspravu– ispravno rješava probleme u različitim kontekstima– provjerava ispravnost matematičkih postupaka i utvrđuje smislenost rješenja problema– generalizira rješenje.NN 7 / 2019: <https://narodne-novine.nn.hr/clanci/sluzbeni/2019_01_7_146.html> |
| **Ocjena** | **Usvojenost programskih sadržaja** |
| USMENO | PISMENO(raspon postignuća izražen postotkom je *orijentacijski -ovisi o težini ispita*) |
| **Nedovoljan****(1)** | *Znanje je manjkavo pa se ne primjenjuje.* Ni uz učiteljevu pomoć učenik ne može rješavati zadatke. | 0% - 44%riješenih točnih odgovora |
| **Dovoljan****(2)** | *Znanje na razini reprodukcije*Učenik griješi, zadatke rješava sporo i pravi pogreške. Do rezultata dolazi uz pomoć učitelja. |  45%-59% riješenih točnih odgovora |
| **Dobar****(3)** | *Znanje na razini razumijevanja* Učenik reproducira temeljne pojmove, razumije gradivo, ali ga ne zna primijeniti, niti obrazložiti vlastitim primjerima.  | 60%-75%riješenih točnih odgovora |
| **Vrlo dobar****(4)** | *Znanje na razini primjene*Učenik razumije gradivo i zna se služiti usvojenim znanjem. Rješava nešto složenije zadatke. | 76%-89%riješenih točnih odgovora |
| **Odličan****(5)** | *Znanje na razini analize,sinteze i evaluacije*Učenik stečeno znanje primjenjuje na nove, složenije i nestandardne primjere. Reagira brzo, odgovara britko i lucidno. | 90%-100%riješenih točnih odgovora |
| Na početku nastavne godine (u svrhu uvida u postignutu razinu kompetencija u prethodnom razredu) provodi se inicijalno provjeravanje. Ono se najavljuje na uvodnom satu i provodi se u pravilu do kraja 2. tjedna nastave nakon par sati ponavljanja. To provjeravanje se ne ocjenjuje, ali se postignut broj bodova i/ili postotak upisuje u bilješke o praćenju učenika.Pisane provjere znanja pišu se nakon svake obrađene cjeline. Datumi pisanja pisanih provjera nalaze se u vremeniku pisanih provjera, a učitelj ih najavljuje bar 7 dana unaprijed. Iz jedne pisane provjere moguće je upisati više ocjena prema elementima vrednovanja s obzirom na zadatke u pisanoj provjeri.Ako se stigne do kraja nastavne godine na vrijeme završiti gradivo i odraditi par sati ponavljanja gradiva cijelog razreda tada se piše i završni ispit znanja kod kojeg se kao i kod inicijalnog bilježe samo bodovi i/ili postotak.Ispravak negativnih ocjena iz pismenih provjera znanja u roku od tri tjedna nakon ispita.Ispravlja se pisano ili usmeno ovisno o učenikovim sposobnostima.Neophodno je redovito nošenje udžbenika , bilježnice i geometrijskog pribora (nemar glede pribora bilježi se u rubrici bilješke). |

**Kriteriji za ocjenjivanje domaćih zadaća:**

Domaći uradak – na ocjenu utječe : redovitost pisanja domaće zadaće, točnost u rješavanju zadataka, urednost i preglednost te stupanj samostalnosti u rješavanju zadataka koji su se javljali u zadaći.

Domaće zadaće ocjenjuju se prema potrebi, svaka nenapisana domaća zadaća umanjuje konačno ocjenu iz pregleda domaćih zadaća za jednu ocjenu. Ocjene iz domaćih zadaća upisuju se u bilješke te utječu na konačnu ocjenu.

|  |  |
| --- | --- |
| **OCJENA** | **POSTIGNUĆE UČENIKA** |
| **1** | učenik izrazito neredovito piše domaće zadaće ili ih ne piše uopće, ne nosi pribor unatoč poticaju |
| **2** | ponekad uopće ne napiše zadaću, redni brojevi zadataka nisu istaknuti, rukopis je neuredan i teško čitljiv, crteži neprecizni, zadaci su djelomično točno riješeni,a poneki čak i nedostaju |
| **3** | zadaće ne piše jako redovito, redni brojevi zadataka nisu istaknuti, ne piše uredno, zadaća je djelomično točna, nedostaju pojedini zadaci, ne zna se služiti školskim radom pri pisanju domaćih zadaća |
| **4** | zadaće piše redovito redni brojevi zadataka jasno su istaknuti, piše uredno, ako ne razumije pojedini zadatak zatraži pomoć na početku, ponekad neki zadatak ne riješi točno, služi se školskim radom pri pisanju domaćih zadaća |
| **5** | zadaće piše redovito, redni brojevi zadataka jasno su istaknuti, piše uredno, svi zadaci su točno riješeni, primjenjuje različite načine rješavanja rješenja, u rješavanju problemskih zadataka vidi se da je potpuno savladao gradivo |

**Kriteriji za ocjenjivanje usmenog odgovaranja :**

Pod usmenim odgovorom ne podrazumijevamo samo odgovore pred pločom već se jedinstvenom ocjenom može iskazati određeni broj podataka koje nastavnik prikupi praćenjem učenikovog rada. Ocjena se daje javno u razrednom odjelu. Važno je ocjenu obrazložiti i istaknuti što je učenik znao, a što nije kako bi mogao ukloniti nedostatke.

Pri ocjenjivanju prati se učenikova samostalnost , brzina i točnost izrade zadataka te primjena znanja na

zadacima.

U imenik se upisuje:

- nadnevak usmenog ispitivanja,

- sadržaj pitanja (nastavna jedinice, tema ili cjelina),

- ocjena

**Kratke provjere:**

**-** Trajanjedo 15 min. Ponavljanje naučenog na prethodnim satima i zadataka iz domaćih zadaća

- Najavljuju se najmanje 5 nastavnih dana prije provedbe

- Pokazatelj učeničkog napretka, razumijevanja i radnih navika

- Računa se srednja ocjena kratkih provjera unutar nastavnih cjelina (ukoliko je više kratkih provjera unutar jedne cjeline).

- Ocjena se upisuje u određenu rubriku elemenata vrednovanja ovisno o zadacima u kratkim provjerama i cjelini koja se ispituje.

- Uzima se u obzir kod završnog zaključivanja (računanje prosjeka)

***OPISNO PRAĆENJE***

Tijekom cijele školske godine učenici se i opisno prate. Opisno se prati interes za predmet, sposobnosti i njihov razvoj, promatranje, marljivost, učenje, pozornost na satu, znanje, radne navike, predočavanje te ustrajnost i temeljitost u radu. Rečenica opisnog praćenja, koja se upisuje u prostor za opisno praćenje, mora biti afirmirajući poticajna i pozitivna ako je to ikako moguće ali isto tako i opisom pratiti ocjene te tako potkrijepiti numeričku stranu.

***Zaključna ocjena može, a i ne mora biti aritmetička sredina svih upisanih ocjena. Ona jest i mora biti odraz praćenja cjelokupnog rada, učenja i zalaganja učenika kroz cijelu školsku godinu.***